Nafarroako Parlamentuko Mahaiak, 2018ko apirilaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako gaurkotasun handiko galdera, jakitekoa ea Nafarroako Gobernuak zer balorazio egiten duen 2016ko sanferminetan gertaturiko bortxaketa pertsona-anitzari buruzko epaiak hura "abusu"tzat jotzeari buruzkoa eta aurkeztuko duen errekurtsoaren oinarriari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko apirilaren 27an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioari atxikitako foru parlamentari Bakartxo Ruiz Jaso andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko Lehendakaritza, Justizia eta Barneko kontseilari María José Beaumont Aristu andreak maiatzaren 3ko Osoko Bilkuran ahoz erantzun dezan:

Nafarroan indarrean da Emakumeen kontrako indarkeriari aurre egiteko 14/2015 Foru Legea. Lege hori adostasun politiko eta sozial handiarekin onetsi zen, eta aitzindaria izan da, bereziki emakumeok pairatzen ditugun askotariko indarkeriei buruzko ikuskera zabala izateagatik.

2016ko Sanferminetan gertatutako talde-bortxaketari buruzko epaia ezagutu ondoren Nafarroako Gobernuak iragarri du epaiaren aurkako errekurtsoa aurkeztuko duela, auzian pertsonatuta dagoen alderdia den aldetik. Hori dela-eta, honako hau jakin nahi dugu:

Emakumeen aurkako indarkeriaren arloan Nafarroan indarrean dagoen legeria kontuan hartuta, Nafarroako Gobernuak zer balorazio egiten du epaiak ezartzen duen “abusuaren” tipifikazioari dagokionez? Zertan oinarrituko da errekurtsoa?

Iruñean, 2018ko apirilaren 27an

Foru parlamentaria: Bakartxo Ruiz Jaso